মোনিয়ে বেলজিয়ামের সেন্তে-ওদে-এ জন্মগ্রহণ করেন। মোনিয়ে যুব পর্যায় থেকেই খেলা শুরু করেন, তিনি প্রথমে আরইউএস সেন্তে-ওদের হয়ে খেলেছেন। পরবর্তীতে আরইউএস জিব্রি এবং স্ট্যান্ডার্ড লিয়েজের ক্লাবে খেলেছেন। তিনি স্ট্যান্ডার্ড লিয়েজে ২ মৌসুম খেলেছেন। কিন্তু ২০০৬ সালে, ইনজুরির কারণে তিনি ক্লাবটি ছেড়ে দেন। স্ট্যান্ডার্ড লিয়েজ ছেড়ে তিনি ভির্টোনে যোগদান করেন। সেসময় ভির্টোনের প্রথম দল বেলজীয় তৃতীয় বিভাগ খেলত। পরবর্তীতে মুনিয়ের ভির্টোনের প্রথম দলের হয়ে খেলার মাধ্যমে জ্যেষ্ঠ পর্যায়ে অভিষেক করেন।

২০০৯ সালের প্রথমার্ধে, ভির্টোনের প্রথম দলের হয়ে মোনিয়ে পেশাদার ফুটবল খেলা শুরু করেন। তিনি ২০০৯–১০ থেকে ২০১০–১১ মৌসুম পর্যন্ত ভির্টোনের প্রথম একাদশের খেলোয়াড় ছিলেন। ২০০৯ থেকে ২০১১ পর্যন্ত, মুনিয়ের সর্বমোট ৫২টি ম্যাচে অংশগ্রহণ করেছেন এবং ১৬টি গোল করেছেন।

ক্লাব কর্মজীবন
সম্মাননা
ব্যক্তিগত জীবন
ভির্টোন